b"\n_START_ARTICLE_\nSant Sebasti\xc3\xa0 de la Gu\xc3\xa0rdia\n_START_SECTION_\nDescripci\xc3\xb3\n_START_PARAGRAPH_\n\xc3\x89s una esgl\xc3\xa9sia de nau \xc3\xbanica, formada a base de carreus regulars de pedra picada._NEWLINE_ A la fa\xc3\xa7ana s'observa una gran portalada formada per una arcada de mig punt de dovelles molt regulars. A la dovella central hi ha gravada la data de consagraci\xc3\xb3 de l'esgl\xc3\xa9sia: 1619. Just damunt d'aquesta portalada hi ha una petita forn\xc3\xadcula allargassada amb una coberta de petxina i sense cap imatge al seu interior. Just a sota hi ha un escut molt erosionat i dif\xc3\xadcil d'identificar. A sobre de la petita forn\xc3\xadcula hi ha la rosassa, restaurada recentment, amb una flor de forma hexagonal. La fa\xc3\xa7ana \xc3\xa9s coronada per un campanar d'espadanya que t\xc3\xa9 dos ulls d'arc de mig punt amb campanes i, a la part superior, una petita obertura d'arc de mig punt sense campana._NEWLINE_L'interior \xc3\xa9s una nau coberta amb volta de can\xc3\xb3 amb llunetes dividida en tres trams i amb pilastres de pedra adossades amb el capitell sense decorar. Als costats hi ha dues capelles. El cor est\xc3\xa0 situat als peus.\n_START_SECTION_\nHist\xc3\xb2ria\n_START_PARAGRAPH_\nFou l'antiga esgl\xc3\xa9sia del poble de la Gu\xc3\xa0rdia d'Urgell, per\xc3\xb2 avui dia \xc3\xa9s tancada al culte, ja que l'any 1960 es constru\xc3\xad una de nova."